**Pravni fakultet**

Sveučilište u Zagrebu

Trg Republike Hrvatske 14

10 000 Zagreb

**prof. dr. sc. Ivan Koprić**

 Zagreb, 18. siječnja, 2023.

**Predmet: Poziv studentima za prijavu i prezentaciju radova na**

 **38. Međunarodnom znanstveno-stručnom susretu stručnjaka za plin**

 **(10. – 12. svibnja 2023., Opatija)**

 Poštovani prof. dr. sc. Ivan Koprić,

u ime Hrvatske stručne udruge za plin, članice Međunarodne plinske unije (IGU)i Centra za plin Hrvatske zadovoljstvo nam je pozvati studente s Pravnog fakulteta u Zagrebu na aktivno sudjelovanje prijavom i prezentacijom stručnih/znanstvenih radova na priložene teme 38. Međunarodnog znanstveno-stručnog susreta stručnjaka za plin. Vodeći skup plinske struke u jugoistočnoj Europi, održat će seod 10. do 12. svibnja 2023. u Kongresnom centru Grand Hotela Adriatic u Opatiji i obraditi brojne teme važne za razvoj plinskog gospodarstva i energetike.

 Između pristiglih *in extenso*radova studenata, organizatori 38. Susreta odabrat će nekoliko najboljih radova koje će studenti prezentirati putem usmenog izlaganja na skupu i dodijelit će novčanu nagradu u iznosu od 300 eura za rad koji ocijene kao najkvalitetniji. Preostali radovi studenata bit će prezentirani u okviru posterske sekcije. Svi radovi koji prođu recenzentski postupak bit će objavljeni u Zborniku radova.

 Prijava i prezentacija radova na 38. Susretu u Opatiji predstavlja izuzetnu priliku za mlade talente u plinskom gospodarstvu. Autori radova imat će priliku predstaviti se velikom broju tvrtki iz plinskoga gospodarstva i sektora energetike, susresti se s donositeljima odluka, proširiti svoja stručna znanja i prikupiti informacije potrebne za snalaženje u budućoj karijeri.

 Molimo studente da prijave rad slanjem sažetka rada putem *online* obrasca za prijavu rada (https://susret.hsup.hr/prijava-rada-i-dostava-sazetaka/) **najkasnije do 1. veljače 2023.** Prijavljeni rad mora imati karakter izvornog studentskog rada, što znači da nije prihvatljivo slanje već objavljenih radova, dijelova iz završnih i diplomskih radova.

 Studenti čiji će radovi biti prihvaćeni od organizatora 38. Susreta bit će oslobođeni plaćanja kotizacije.

 Zahvaljujemo na suradnji i podršci koju Vašim aktivnim sudjelovanjem iskazujete HSUP-u i plinskom gospodarstvu, te Vam želimo dobrodošlicu.

Prilog:

1. Teme konferencije

 S poštovanjem,

 **doc. dr. sc. Dalibor Pudić**

 Predsjednik

 Hrvatska stručna udruga za plin (HSUP)